Rektálne podanie

Rektálne podanie (tiež podanie per rectum) je spôsob podania lieku zasunutím liekovej formy do konečníka. Výhodou rektálneho podania je únik liečiva presystémovej eliminácii pri prvom priechode pečeňou, pretože látky z konečníka sa dostávajú krvným obehom do dolnej dutej žily, nie do vrátnicovej žily (venae portae). Rektum je dobre prekrvená časť tráviacej rúry, a preto účinok liečiva nastupuje už do pätnástich minút. Biologická dostupnosť rektálne podaného lieku je znížená a variabilná, keďže môže dôjsť ku spontánnemu vypudeniu lieku z konečníka, prípadne sa lieková forma nedezintegruje úplne.

Rektálne sa podávajú liečivá vo liekovej forme čípkov alebo roztokov ako klystír. Využíva sa aj u detí, ktoré nespolupracujú a odmietajú podanie lieku ústami. Samozrejme nie je možné rektálne podať liek určený na perorálne podanie. Podanie per rectum sa využíva aj u chorých po operáciách, ktorý často zvracajú, nie sú schopní prehĺtať, u pacientov v bezvedomí a u liečiv so zlou chuťou.

Rektálne podanie sa zneužíva aj v sexuálnej oblasti, keď sa na rektum aplikuje kokaín na lokálne znecitlivenie  pri análnom sexe. Takto podaný kokaín zároveň znecitlivuje žaluď penisu, čím sa odďaľuje priskorá ejakulácia. Rektálne sa podávajú aj kryštalické drogy, ktoré sa análne rýchlejšie vstrebajú ako po intranazálnom podaní. Navyše sa tým obchádza riziko prenosu sexuálne prenosných chorôb, ktoré sú spojené s injekčnou aplikáciou drog a obchádza sa riziko vplyvu nečistôt v droge pri intravenóznom podaní drogy.

 Referencie 

Kategória:Spôsoby podania liečiva
Kategória:Lekárska terminológia